Document ID: 31994D0618

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Αυγούστου 1994 σχετικά με την επέκταση σε μη μέλη ορισμένων κανόνων που έχουν θεσπιστεί από δύο ενώσεις οργανώσεων παραγωγών στον τομέα των προϊόντων της αλιείας και υδατοκαλλιέργειας (Το κείμενο στη γαλλική γλώσσα είναι το μόνο αυθεντικό) (94/618/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των αλιευτικών προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2), και ιδίως το άρθρο 5 παράγραφος 2,
Εκτιμώντας:
ότι οι γαλλικές αρχές γνωστοποίησαν στην Επιτροπή στις 28 Ιουλίου 1994 την πρόθεσή τους να επεκτείνουν σε μη μέλη τους κανόνες που έχουν θεσπιστεί από δύο ενώσεις οργανώσεων παραγωγών στην περιοχή την οποία αντιπροσωπεύουν-
ότι το σύνολο της παραγωγής των γαλλικών σκαφών αλιείας του τόνου του μακρύπτερου διατίθεται στο εμπόριο μέσω οργανώσεων παραγωγών εγκατεστημένων σε λιμένες, στις οποίες υπάγονται τα εν λόγω σκάφη και οι οποίες είναι μέλη κάποιας εθνικής ένωσης- ότι, εκ τούτου, οι εν λόγω ενώσεις είναι σε λιμένες, στις οποίες υπάγονται τα εν λόγω σκάφη και οι οποίες ειναι μέλη κάποιας εθνικής ένωσης- ότι, ως εκ τούτου, οι εν λόγω ενώσεις είναι αντιπροσωπευτικές στις συγκεκριμένες ζώνες και για το συγκεκριμένο είδος ιχθύων-
ότι οι τιμές απόσυρσης οι οποίες αποτελούν το αντικείμενο του αιτήματος επέκτασης των κανόνων, συμφωνούν με τις κοινοτικές τιμές απόσυρσης και εφαρμόζονται ήδη από τις συγκεκριμένες οργανώσεις παραγωγών- ότι τα μέλη άλλων οργανώσεων παραγωγών είναι υποχρεωμένα, σύμφωνα με το άρθρο 2 παράγραφος 3 του κανονισμού (ΕΟΚ) αριθ. 3902/92 της Επιτροπής της 23ης Δεκεμβρίου 1992 (3) περί των λεπτομερών εφαρμογής για τη χορήγηση της χρηματοδοτικής εφαρμογής για τη χορήγηση της χρηματοδοτικής αντιστάθμισης για ορισμένα προϊόντα αλιείας, να εφαρμόζουν τιμές απόσυρσης τουλάχιστον ίσες με εκείνες που εφαρμόζουν οι αναγνωρισμένες οργανώσεις παραγωγών στη ζώνη εκφορτώσεων- ότι θα πρέπει να επιβληθεί επίσης η τήρηση των εν λόγω τιμών από τους λοιπούς παραγωγούς οι οποίοι δεν είναι μέλη μιας οργανώσεως παραγωγών και οι οποίοι εκφορτώνουν στην εν λόγω ζώνη, έτσι ώστε να προληφθούν οι υπερβολικές και αναγκαστικές αποσύρσεις από την αγορά.
ότι οι κοινοποιηθέντες κανόνες είναι σύμφωνοι με το κοινοτικό δίκαιο και κυρίως με τους βασικούς κανονισμούς και με τον κανονισμό (ΕΟΚ) αριθ. 3190/82 της Επιτροπής της 29ης Νοεμβρίου 1982 περί θεσπίσεως των λεπτομερειών εφαρμογής για την επέκταση σε μη μέλη ορισμένων κανόνων που θεσπίστηκαν από οργανώσεις παραγωγών στον τομέα των αλιευτικών προϊόντων (4)- ότι, ως εκ τούτου, μπορεί να πραγματοποιηθεί η προτεινόμενη ισχύς των κοινοποιηθέντων κανόνων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ορισμένοι κανόνες που θεσπίστηκαν από τις ακόλουθες ενώσεις οργανώσεων παραγωγών στον τομέα των αλιευτικών προϊόντων και των προϊόντων υδατοκαλλιέργειας μπορούν να καταστούν υποχρεωτικοί για τα μέλη των εν λόγω οργανώσεων.
- ANOP
Εθνική ένωση οργανώσεων παραγωγών
(Association Nationale des Organisations de Producteurs)
Nouvelle criee, bureau no 9
F-29900 Concarneau
- Fedopa
Εθνικός σύνδεσμος οργανώσεων παραγωγών στον τομέα της αλιείας μικρής κλίμακας
(Federation Nationale des Organisations de la Peche Artisanale)
24, rue du Rocher
F-75008 Paris.
Οι κανόνες αυτοί περιλαμβάνονται στο παράρτημα της παρούσας απόφασης-
Άρθρο 2
Η παρούσα απόφαση εφαρμόζεται την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων και για την περίοδο μέχρι τις 31 Δεκεμβρίου 1994.
Άρθρο 3
Η παρούσα απόφαση απευθύνεται στη Γαλλική Δημοκρατία.
Βρυξέλλες, 24 Αυγούστου 1994.

Labels: 2
3
6